Hespetre

Hespetre brukes til å lage en hespel (garnbunt) eller nøste av tråd som er spunnet på hjulrokk eller håndtein.

Den eldste og enkleste typen består av en stang i midten med lett buet tverrtre ytterst i hver ende. Garnet legges om tverrarmene, mens hespetreet svinges med hånden sånn at det lages en hespel.

På et hespetre funnet i Oseberg-funnet ligger de to tverrarmene i samme plan, mens de i yngre hespetrær av samme type er plassert i rett vinkel mot hverandre.

I tidens løp ble denne gamle typen erstattet av et roterende redskap som er brukt helt opp til vår tid. Det nye hespetreet besto av en oppstående stang på fot med fire armer i et kryss festet oppe på siden sånn at det roteres vertikalt. Det ble drevet av et lite håndtak.

Referanser

Litteratur 
 Marta Hoffman: Fra fiber til tøy, Landbruksforlaget 1991

Eksterne lenker 
 

Spinning
Tekstilkunst
Verktøy
Husflid